薄薄酒二章  其一
作者：黄庭堅
朝代：宋

paragraphs: 薄酒可與忘憂，醜婦可與白頭。
徐行不必駟馬，稱身不必狐裘。
無禍不必受福，甘餐不必食肉。
富貴于我如浮雲，小者譴訶大戮辱。
一身畏首復畏尾，門多賓客飽僮僕。
美物必甚惡，厚味生五兵。
匹夫懷璧死，百鬼瞰高明。
醜婦千秋萬歲同室，萬金良藥不如無疾。
薄酒一談一笑勝茶，萬里封侯不如還家。